title: 2013/276/EU: Sklep Evropskega parlamenta in Sveta z dne 21. maja 2013 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/010 AT/Austria Tabak, Avstrija)

text:
               12.6.2013

               SL

               Uradni list Evropske unije

               L 160/11

      SKLEP EVROPSKEGA PARLAMENTA IN SVETA

   z dne 21. maja 2013
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/010 AT/Austria Tabak, Avstrija)
   (2013/276/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti točke 28 tega sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG je bilo za vloge, predložene med 1. majem 2009 in 30. decembrom 2011, razširjeno, da bi vključili pomoč za delavce, ki so postali presežni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR.

               (4)

               Avstrija je vlogo za uporabo sredstev ESPG v zvezi s presežnimi delavci v podjetju Austria Tabak GmbH ter pri 14 dobaviteljih in proizvajalcih v poproizvodni fazi predložila 20. decembra 2011 ter jo dopolnila z dodatnimi informacijami do vključno 9. oktobra 2012. Navedena vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006, zato Komisija predlaga uporabo zneska v višini 3 941 999 EUR.

               (5)

               Zato bi bilo treba uporabiti sredstva iz ESPG, da se zagotovi finančni prispevek za vlogo, ki jo je vložila Avstrija –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2013 se iz Evropskega sklada za prilagoditev globalizaciji uporabi znesek 3 941 999 EUR v sredstvih za prevzem obveznosti in sredstvih za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 21. maja 2013

            Za Evropski parlament

            Predsednik

         M. SCHULZ

            Za Svet

            Predsednica

         L. CREIGHTON

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: Sklep Sveta (EU) 2015/2397 z dne 16. decembra 2015 o imenovanju španskega člana in španskega nadomestnega člana Odbora regij

text:
               18.12.2015

               SL

               Uradni list Evropske unije

               L 332/144

         SKLEP SVETA (EU) 2015/2397
   z dne 16. decembra 2015
   o imenovanju španskega člana in španskega nadomestnega člana Odbora regij
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga španske vlade,
   ob upoštevanju naslednjega:

               (1)

               Svet je 26. januarja, 5. februarja in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Paulina RIVERE BAUTEJA se je sprostilo mesto člana Odbora regij.

               (3)

               Zaradi konca mandata Javiera GONZALEZA ORTIZA se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se v Odbor regij imenujeta:

               (a)

               za člana:

                           —

                           Fernando CLAVIJO BATLLE, Presidente del Gobierno de Canarias,

                     in

               (b)

               za nadomestnega člana:

                           —

                           Maria Luisa de MIGUEL ANASAGASTI, Directora General de Asuntos Económicos con la Unión Europea del Gobierno de Canarias.

         Člen 2
   Ta sklep začne veljati na dan sprejetja.

      V Bruslju, 16. decembra 2015

            Za Svet

            Predsednica

         C. DIESCHBOURG

      (1)  UL L 20, 27.1.2015, str. 42.

      (2)  UL L 31, 7.2.2015, str. 25.

      (3)  UL L 159, 25.6.2015, str. 70.


title: 2010/317/CFSP: Sklep ATALANTA/3/2010 političnega in varnostnega odbora z dne 28. maja 2010 o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)

text:
               10.6.2010

               SL

               Uradni list Evropske unije

               L 142/9

         SKLEP ATALANTA/3/2010 POLITIČNEGA IN VARNOSTNEGA ODBORA
   z dne 28. maja 2010
   o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)
   (2010/317/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (1) ter zlasti člena 6(1) Skupnega ukrepa,
   ob upoštevanju naslednjega:

               (1)

               Svet je v skladu s členom 6(1) Skupnega ukrepa 2008/851/SZVP za sprejemanje sklepov o imenovanju poveljnika operacije EU pooblastil Politični in varnostni odbor (PVO).

               (2)

               Združeno kraljestvo je predlagalo, da generalmajor Buster HOWE zamenja viceadmirala Petra HUDSONA kot poveljnika operacije EU.

               (3)

               Vojaški odbor EU je navedeno priporočilo podprl.

               (4)

               V skladu s členom 5 Protokola (Št. 22) o stališču Danske, ki je priložene k Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Evropske unije, ki zadevajo obrambo –

         SPREJEL NASLEDNJI SKLEP:
   Člen 1
   Generalmajor Buster HOWE se imenuje za poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.
   Člen 2
   Ta sklep začne veljati 14. junija 2010.

      V Bruslju, 28. maja 2010

            Za Politični in varnostni odbor

            Predsednik

         C. FERNÁNDEZ-ARIAS

      (1)  UL L 301, 12.11.2008, str. 33.


title: 2005/363/ES: Odločba Komisije z dne 2. maja 2005 o ukrepih za zdravstveno varstvo živali pred afriško prašičjo kugo na Sardiniji, Italija (notificirano pod dokumentarno številko K(2005) 1321)Besedilo velja za EGP.

text:
               5.5.2005

               SL

               Uradni list Evropske unije

               L 118/39

         ODLOČBA KOMISIJE
   z dne 2. maja 2005
   o ukrepih za zdravstveno varstvo živali pred afriško prašičjo kugo na Sardiniji, Italija
   (notificirano pod dokumentarno številko K(2005) 1321)
   (Besedilo velja za EGP)
   (2005/363/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2) in zlasti člena 10(4) Direktive,
   ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (3), in zlasti člena 4(3) Direktive,
   ob upoštevanju naslednjega:

               (1)

               Odločba Komisije 2003/514/ES z dne 10. julija 2003 o ukrepih za varovanje zdravja pred afriško prašičjo kugo na Sardiniji, Italija (4) je bila sprejeta zaradi prisotnosti afriške prašičje kuge v provinci Nuoro, Sardinija, Italija.

               (2)

               Leta 2004 je na Sardiniji prišlo do resnega ponovnega izbruha afriške prašičje kuge. Afriško prašičjo kugo je še vedno treba obravnavati kakor endemično bolezen v populaciji domačega in divjega prašiča v provinci Nuoro. Vendar pa je bilo opaženih nekaj izbruhov te bolezni tudi pri domačih prašičih v drugih provincah na Sardiniji.

               (3)

               Zaradi trgovanja z živimi prašiči, semenom, jajčnimi celicami in zarodki prašičev ter prašičjim mesom, proizvodi iz prašičjega mesa in drugimi proizvodi, ki vsebujejo prašičje meso, lahko bolezen ogrozi prašičje črede v drugih italijanskih regijah in državah članicah.

               (4)

               Italija je sprejela ukrepe za boj proti afriški prašičji kugi na Sardiniji v okviru Direktive Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (5).

               (5)

               Italija je pregledala do zdaj sprejete ukrepe za boj proti ponovnemu izbruhu bolezni v letu 2004.

               (6)

               Odločba Komisije 2005/362/ES z dne 2. maja 2005 o odobritvi načrta za izkoreninjenje afriške prašičje kuge pri divjih prašičih na Sardiniji, Italija, (6) je bila sprejeta z namenom odobritve načrta za izkoreninjenje afriške prašičje kuge med divjimi prašiči, ki ga je predložila Italija.

               (7)

               Zaradi trenutne epidemije je primerno na vsem ozemlju Sardinije uporabiti dodatne ukrepe Skupnosti glede premikov živih prašičev in semena, jajčnih celic ter zarodkov prašičev ter odpošiljanja prašičjega mesa, proizvodov iz prašičjega mesa in drugih proizvodov, ki vsebujejo prašičje meso.

               (8)

               Primerno je predpisati določena odstopanja od ukrepov iz te odločbe za meso prašičev, ki so prišli na Sardinijo kot prašiči za zakol v skladu z Direktivo Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (7), ali Direktivo Sveta 72/462/EGS z dne 12. decembra 1972 o problemih v zvezi z zdravstvenimi in veterinarskimi pregledi ob uvozu goveda, ovc, koz in prašičev ter svežega mesa ali mesnih proizvodov iz tretjih držav (8) ali Direktivo Sveta 2004/68/ES z dne 26. aprila 2004 o določitvi predpisov v zvezi z zdravstvenim varstvom živali za uvoz v Skupnost in tranzit skozi Skupnost nekaterih živih parkljarjev, o spremembi direktiv 90/426/EGS in 92/65/EGS ter razveljavitvi Direktive 72/462/EGS (9) ali odstopanja, ki ustrezajo določenim zahtevam te odločbe.

               (9)

               Primerno je tudi predpisati določena odstopanja za proizvode iz prašičjega mesa in druge proizvode, ki vsebujejo prašičje meso, pridobljeno iz prašičev, ki so vstopili na Sardinijo kot sveže prašičje meso v skladu z Direktivo Sveta 64/433/EGS z dne 26. junija 1964 o zdravstvenih pogojih za proizvodnjo in trženje svežega mesa (10), ali v skladu z Direktivo 2002/99/ES ali ki so skladni z Direktivo Sveta 77/99/EGS z dne 21 decembra 1976 o zdravstvenih problemih, ki vplivajo na trgovino z mesnimi izdelki znotraj Skupnosti (11), ali odstopanja, ki ustrezajo določenim zahtevam te odločbe.

               (10)

               Da bi zagotovili, da se s Sardinije ne bodo odpošiljali prašičje meso, proizvodi iz prašičjega mesa in drugi proizvodi, ki vsebujejo prašičje meso, ki ne izpolnjujejo določenih zahtev zdravstvenega varstva živali, in da bi zagotovili sledljivosti takšnega prašičjega mesa in proizvodov, je treba prašičje meso posebej označiti. Te posebne oznake morajo biti takšne, da jih ni mogoče zamenjati z ovalnim žigom za prašičje meso iz točke 50 poglavja XI Priloge I k Direktivi 64/433/EGS ali z oznako zdravstvene ustreznosti v skladu z Uredbo Evropskega parlamenta in Sveta (ES) št. 854/2004 z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (12) po začetku njene uporabe in z ovalnim žigom za proizvode iz prašičjega mesa in druge proizvode, ki vsebujejo prašičje meso, iz točke 4 poglavja VI Priloge B k Direktivi 77/99/EGS ali identifikacijsko oznako v skladu z Uredbo Evropskega parlamenta in Sveta (ES) št. 853/2004 z dne 29. aprila 2004 o posebnih higienskih pravilih za živila živalskega izvora (13) po začetku njene uporabe.

               (11)

               Odločbo 2003/514/ES je zato treba razveljaviti.

               (12)

               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

         SPREJELA NASLEDNJO ODLOČBO:
   Člen 1
   Vsebina in področje uporabe
   Ta odločba določa predpise v zvezi z zdravstvenim varstvom živali za:

               (a)

               premike živih prašičev, semena, jajčnih celic in zarodkov prašičev in pošiljanje prašičjega mesa, proizvodov iz prašičjega mesa in vseh drugih proizvodov, ki vsebujejo prašičje meso, ki izvira s Sardinije; in

               (b)

               označevanje prašičjega mesa, proizvodov iz prašičjega mesa in vseh drugih proizvodov, ki vsebujejo prašičje meso, na Sardiniji.

         Člen 2
   Opredelitve
   V tej odločbi se uporabljajo naslednje opredelitve:

               (a)

               „prašič“, kakor je opredeljeno v členu 2(a) Direktive 2002/60/ES;

               (b)

               „prašičje meso“ pomeni vse dele prašiča, ki so primerni za prehrano ljudi;

               (c)

               „proizvodi iz prašičjega mesa“ pomeni predelane proizvode, pridobljene s predelavo prašičjega mesa ali z nadaljnjo predelavo takšnih predelanih proizvodov, pri čemer zarezana površina kaže, da proizvod nima več značilnosti svežega mesa;

               (d)

               „drugi proizvodi, ki vsebujejo prašičje meso“ pomeni proizvode za prehrano ljudi, ki vsebujejo prašičje meso ali proizvode iz prašičjega mesa.

         Člen 3
   Prepoved premikov živih prašičev, semena, jajčnih celic in zarodkov prašičev in pošiljanja prašičjega mesa, proizvodov iz prašičjega mesa in vseh drugih proizvodov, ki vsebujejo prašičje meso, s Sardinije
   Italija prepove naslednje:

               (a)

               premike živih prašičev s Sardinije;

               (b)

               premike semena, jajčnih celic in zarodkov prašičev s Sardinije; in

               (c)

               pošiljanje prašičjega mesa, proizvodov iz prašičjega mesa in vseh drugih proizvodov, ki vsebujejo prašičje meso, s Sardinije.

         Člen 4
   Posebna oznaka prašičjega mesa, proizvodov iz prašičjega mesa in vseh drugih proizvodov, ki vsebujejo prašičje meso, na Sardiniji
   Italija zagotovi, da so prašičje meso, proizvodi iz prašičjega mesa in drugi proizvodi, ki vsebujejo prašičje meso, ki izvira iz prašičev, zaklanih na Sardiniji, označeni s posebno oznako zdravstvene ustreznosti ali identifikacijsko oznako, ki je ni mogoče zamenjati z žigom Skupnosti in ki zlasti ni ovalna.
   Člen 5
   Odstopanja od členov 3 in 4 v zvezi s prašičjim mesom
   1.   Z odstopanjem od točke (c) člena 3 lahko Italija dovoli pošiljanje prašičjega mesa s Sardinije v območja zunaj Sardinije, če so izpolnjeni pogoji iz odstavkov 2 do 5 tega člena.
   2.   Prašičje meso mora izvirati iz:

               (a)

               prašičev:

                           (i)

                           ki so prišli na Sardinijo kakor prašiči za zakol v skladu z Direktivo 64/432/EGS ali Direktivo 72/462/EGS ali Direktivo 2004/68/ES; in

                           (ii)

                           ki ustrezajo pogojem, določenim v Prilogi II(A);

               (b)

               ali prašičev:

                           (i)

                           ki so bili najmanj štiri mesece pred datumom prevoza v klavnico na gospodarstvu izvora na Sardiniji, ki mora biti zunaj območij, naštetih v Prilogi I; in

                           (ii)

                           ki ustrezajo pogojem, določenim v Prilogi II.

         3.   Prašičje meso bo proizvedeno, shranjeno in predelano v obratih:

               (a)

               ki jih je za ta namen odobril pristojni organ; in

               (b)

               kjer se prašičje meso proizvaja, hrani ali predeluje ločeno od drugega mesa, ki ni skladno z odstavkom 2.

         4.   Z odstopanjem od člena 4 te odločbe mora biti prašičje meso označeno z ovalnim žigom iz točke 50 poglavja XI Priloge I k Direktivi 64/433/EGS ali z oznako zdravstvene ustreznosti v skladu z Uredbo (ES) št. 854/2004 po začetku njene uporabe.
   5.   Prašičje meso:

               (a)

               ima izdano veterinarsko spričevalo v skladu s členom 5 Direktive 2002/99/ES; in

               (b)

               je odhodu s Sardinije opremljeno s spričevalom za trgovino znotraj Skupnosti iz Uredbe Komisije (ES) št. 599/2004 (14), dopolnjenim s posebno sanitarno zahtevo, določeno v Prilogi III k tej odločbi.

         Člen 6
   Odstopanje od členov 3 in 4 v zvezi s proizvodi iz prašičjega mesa in vsemi drugimi proizvodi, ki vsebujejo prašičje meso
   1.   Z odstopanjem od točke (c) člena 3 lahko Italija dovoli pošiljanje proizvodov iz prašičjega mesa in vseh drugih proizvodov, ki vsebujejo prašičje meso, s Sardinije v območja zunaj Sardinije, če so izpolnjeni pogoji iz odstavkov 2 do 5 tega člena.
   2.   Proizvodi morajo:

               (a)

               biti pridobljeni iz mesa, ki je prišlo na Sardinijo kakor sveže prašičje meso v skladu z Direktivo 64/433/EGS ali Direktivo 2002/99/ES; ali

               (b)

               biti pridobljeni iz prašičjega mesa, ki je skladno s členom 5 te odločbe; ali

               (c)

               biti skladni s členom 4(1) Direktive 2002/99/ES in obdelani po postopku, za katerega se je izkazalo, da učinkovito izkoreninja virus afriške prašičje kuge, kakor je določeno v Prilogi III k navedeni direktivi.

         3.   Proizvodi se proizvedejo, shranijo in predelajo v obratih:

               (a)

               ki jih je za ta namen odobril pristojni organ; in

               (b)

               v katerih se proizvajajo, hranijo in predelujejo samo proizvodi, skladni z odstavkom 2.

         4.   Z odstopanjem od člena 4 morajo biti ti proizvodi označeni z ovalnim žigom iz točke 4 poglavja VI Priloge B k Direktivi 77/99/EGS ali z identifikacijsko oznako v skladu z Uredbo (ES) št. 853/2004 po začetku njene uporabe.
   5.   Proizvodi:

               (a)

               imajo izdano veterinarsko spričevalo v skladu s členom 5 Direktive 2002/99/ES; in

               (b)

               so pri odhodu s Sardinije opremljeni s spričevalom za trgovino znotraj Skupnosti iz Uredbe (ES) št. 599/2004, dopolnjenim s posebno sanitarno zahtevo, določeno v Prilogi IV k tej odločbi.

         Člen 7
   Obveščanje Komisije in drugih držav članic
   Italija vsakih šest mesecev po datumu te odločbe Komisiji in drugim državam članicam pošlje:

               (a)

               posodobljeni seznam odobrenih obratov iz členov 5(3) in 6(3); in

               (b)

               seznam vseh pošiljk prašičjega mesa, proizvodov iz prašičjega mesa in vseh drugih proizvodov, ki vsebujejo prašičje meso, za katere so bila izdana spričevala iz členov 5(4) in 6(4); in

               (c)

               vse ustrezne informacije o uporabi te odločbe.

         Člen 8
   Razveljavitev
   Odločba 2003/514/ES se razveljavi.
   Člen 9
   Naslovniki
   Ta odločba je naslovljena na države članice.

      V Bruslju, 2. maja 2005

            Za Komisijo

         Markos KYPRIANOU

            Član Komisije

      (1)  UL L 395, 30.12.1989, str. 13. Direktiva, kakor je bila nazadnje spremenjena z Direktivo Evropskega parlamenta in Sveta 2004/41/ES (UL L 157, 30.4.2004, str. 33).

      (2)  UL L 224, 18.8.1990, str. 29. Direktiva, kakor je bila nazadnje spremenjena z Direktivo Evropskega parlamenta in Sveta 2002/33/ES (UL L 315, 19.11.2002, str. 14).

      (3)  UL L 18, 23.1.2003, str. 11.

      (4)  UL L 178, 17.7.2003, str. 28.

      (5)  UL L 192, 20.7.2002, str. 27. Direktiva, kakor je bila nazadnje spremenjena z Aktom o pristopu iz leta 2003.

      (6)  Glej str. 36 tega Uradnega lista.

      (7)  UL 121, 29.7.1964, str. 1977/64. Direktiva, kakor je bila nazadnje spremenjena z Uredbo (ES) št. 1/2005 (UL L 3, 5.1.2005, str. 1).

      (8)  UL L 302, 31.12.1972, str. 28. Direktiva, kakor je bila nazadnje spremenjena z Uredbo (ES) št. 807/2003 (UL L 122, 16.5.2003, str. 36).

      (9)  UL L 139, 30.4.2004, str. 320.

      (10)  UL 121, 29.7.1964, str. 2012/64. Direktiva, kakor je bila nazadnje spremenjena z Aktom o pristopu iz leta 2003.

      (11)  UL L 26, 31.1.1977, str. 85. Direktiva, kakor je bila nazadnje spremenjena z Aktom o pristopu iz leta 2003.

      (12)  UL L 155, 30.4.2004, str. 206. Uredba, kakor je bila nazadnje spremenjena z Uredbo (ES) št. 882/2004 (UL L 165, 30.4.2004, str. 1).

      (13)  UL L 139, 30.4.2004, str. 55.

      (14)  UL L 94, 31.3.2004, str. 44.

      PRILOGA I
      Območja na Sardiniji iz točke (b)(i) člena 5(2)

                  (a)

                  V provinci Nuoro: celotno ozemlje.

                  (b)

                  V provinci Sassari: ozemlje občin Ala’ dei Sardi, Anela, Banari, Benetutti, Bessude, Bonnanaro, Bono, Bonorva, Borutta, Bottidda, Budduso’, Bultei, Burgos, Cheremule, Cossoine, Esporlatu, Giave, Illorai, Ittireddu, Mores, Nughedu di San Nicolo’, Nule, Pattada, Siligo, Thiesi in Torralba.

      PRILOGA II
      Pogoji iz člena 5(2)
      Oddelek A.
      Splošne določbe za prašiče iz točk (a) in (b) člena 5(2)
      Prašiči iz točk (a) in (b) člena 5(2) se pri prihodu v klavnico zadržujejo in zakoljejo ločeno od drugih prašičev, ki niso skladni z določbami člena 5(2), tako da se prepreči vsak neposreden ali posreden stik med njimi.
      Oddelek B.
      Posebne določbe za prašiče iz točke (b) člena 5(2)

                  1.

                  Gospodarstvo, s katerega izvirajo prašiči, iz točke (b) člena 5(2) je skladno z naslednjim:

                              (a)

                              nahaja se najmanj 10 km stran od kakršnega koli izbruha afriške prašičje kuge, do katerega je prišlo tri mesece pred datumom prevoza prašičev iz točke (b) člena 5(2) v klavnico;

                              (b)

                              nahaja se v provinci, kjer se pod nadzorom pristojnega organa izvaja načrt za nadzor in preprečevanje afriške prašičje kuge in kjer se v skladu s tem redno izvajajo ukrepi spremljanja in preprečevanja;

                              (c)

                              30 dni pred datumom prevoza prašičev iz točke (b) člena 5(2) v klavnico na gospodarstvo ni prišel noben prašič;

                              (d)

                              ima odobritev pristojnega veterinarskega organa za namene te točke.

                  2.

                  Prašiči iz točke (b) člena 5(2) se prepeljejo z gospodarstva izvora iz točke 1 tega oddelka v klavnico v skladu z naslednjimi pogoji:

                              (a)

                              uradni veterinar je izvedel naslednje:

                                          (i)

                                          postopke preverjanja in vzorčenja, določene v poglavju IV, D Priloge k Odločbi Komisije 2003/422/ES (1); odstopanje od vzorčenja prašičev, določenega v točki 6 navedenega poglavja IV, D se uporablja smiselno; in

                                          (ii)

                                          preverjanje registra in identifikacijskih oznak prašičev iz členov 4 in 5 Direktive Sveta 92/102/EGS (2);

                              (b)

                              postopki preverjanja in vzorčenja iz točke (a) niso dokazali obstoja afriške prašičje kuge in preverjanje iz navedene točke kaže na skladnost s členi 4 in 5 Direktive 92/102/EGS;

                              (c)

                              vozila, uporabljena za prevoz prašičev iz točke (b) člena 5(2), so se očistila in razkužila v skladu s členom 12 Direktive 2002/60/ES in jih je pred prevozom zapečatil pristojni organ;

                              (d)

                              organ, pristojen za klavnice, se obvesti o namenu pošiljanja prašičev iz točke (b) člena 5(2) in ta organ o njihovem prihodu obvesti organ, pristojen za gospodarstvo izvora.

                  3.

                  Pristojni organ je pri pregledu pred in po zakolu, izvedenem v klavnici, pozoren na kakršne koli znake prisotnosti afriške prašičje kuge.

         (1)  UL L 143, 11.6.2003, str. 35.

         (2)  UL L 355, 5.12.1992, str. 32.

      PRILOGA III
      k Odločbi Komisije 2005/363/ES

      PRILOGA IV
      k Odločbi Komisije 2005/363/ES


title: 2013/746/EU: Sklep Sveta z dne 10. decembra 2013 o spremembi Poslovnika Sveta

text:
               12.12.2013

               SL

               Uradni list Evropske unije

               L 333/77

         SKLEP SVETA
   z dne 10. decembra 2013
   o spremembi Poslovnika Sveta
   (2013/746/EU)
   SVET EVROPSKE UNIJE JE –
   ob upoštevanju Pogodbe o Evropski uniji,
   ob upoštevanju Pogodbe o delovanju Evropske unije,
   ob upoštevanju člena 2(2) Priloge III k Poslovniku Sveta (1),
   ob upoštevanju naslednjega:

               (1)

               V prvem in četrtem pododstavku člena 3(3) Protokola (št. 36) o prehodni ureditvi, priloženega Pogodbi o Evropski uniji in Pogodbi o delovanju Evropske unije, je določeno, da lahko član Sveta do 31. oktobra 2014 zahteva, da se, kadar Svet sprejema akt s kvalificirano večino, preveri, ali države članice, ki tvorijo to kvalificirano večino, predstavljajo najmanj 62 % celotnega prebivalstva Unije.

               (2)

               Ta odstotek se izračuna v skladu s številom prebivalstva, navedenim v členu 1 Priloge III k Poslovniku Sveta (v nadaljnjem besedilu: Poslovnik).

               (3)

               V členu 2(2) Priloge III k Poslovniku je določeno, da mora Svet v skladu s podatki, ki so na dan 30. septembra predhodnega leta na voljo Statističnemu uradu Evropske unije, spremeniti številke iz člena 1 navedene priloge; ta sprememba začne učinkovati vsako leto 1. januarja.

               (4)

               Zato bi bilo treba ustrezno spremeniti Poslovnik za obdobje od 1. januarja 2014 do 31. oktobra 2014 –

         SPREJEL NASLEDNJI SKLEP:
   Člen 1
   Člen 1 Priloge III k Poslovniku se nadomesti z naslednjim:

      „Člen 1
      Za namene uporabe člena 16(5) PEU ter člena 3(3) in (4) Protokola (št. 36) o prehodni ureditvi je za obdobje od 1. januarja 2014 do 31. oktobra 2014 celotno prebivalstvo posamezne države članice naslednje:

                  Država članica

                  Prebivalstvo
                  (× 1 000)

                  Nemčija

                  80 523,7

                  Francija

                  65 633,2

                  Združeno kraljestvo

                  63 730,1

                  Italija

                  59 685,2

                  Španija

                  46 704,3

                  Poljska

                  38 533,3

                  Romunija

                  20 057,5

                  Nizozemska

                  16 779,6

                  Belgija

                  11 161,6

                  Grčija

                  11 062,5

                  Češka

                  10 516,1

                  Portugalska

                  10 487,3

                  Madžarska

                  9 908,8

                  Švedska

                  9 555,9

                  Avstrija

                  8 451,9

                  Bolgarija

                  7 284,6

                  Danska

                  5 602,6

                  Finska

                  5 426,7

                  Slovaška

                  5 410,8

                  Irska

                  4 591,1

                  Hrvaška

                  4 262,1

                  Litva

                  2 971,9

                  Slovenija

                  2 058,8

                  Latvija

                  2 023,8

                  Estonija

                  1 324,8

                  Ciper

                  865,9

                  Luksemburg

                  537,0

                  Malta

                  421,4

                  Skupaj

                  505 572,5

                  Prag (62 %)

                  313 455,0“.

   Člen 2
   Ta sklep začne veljati na dan objave v Uradnem listu Evropske unije.
   Uporabljati se začne 1. januarja 2014.

      V Bruslju, 10. decembra 2013

            Za Svet

            Predsednik

         R. ŠADŽIUS

      (1)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).


title: Sklep Sveta (EU) 2015/2088 z dne 10. novembra 2015 o oblikovanju stališča, ki se sprejme v imenu Evropske unije v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 in 127, predloga novega pravilnika ZN o čelnem trčenju, predlogov sprememb Konsolidirane resolucije o konstrukciji vozil (R.E.3) in predloga nove vzajemne resolucije št. 2 (M.R.2) o opredelitvah pogonskega sistema vozil

text:
               19.11.2015

               SL

               Uradni list Evropske unije

               L 302/103

         SKLEP SVETA (EU) 2015/2088
   z dne 10. novembra 2015
   o oblikovanju stališča, ki se sprejme v imenu Evropske unije v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 in 127, predloga novega pravilnika ZN o čelnem trčenju, predlogov sprememb Konsolidirane resolucije o konstrukciji vozil (R.E.3) in predloga nove vzajemne resolucije št. 2 (M.R.2) o opredelitvah pogonskega sistema vozil
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Unija je v skladu s Sklepom Sveta 97/836/ES (1) pristopila k Sporazumu Gospodarske komisije Združenih narodov za Evropo (v nadaljnjem besedilu: UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidirani sporazum iz leta 1958“).

               (2)

               Unija je v skladu s Sklepom Sveta 2000/125/ES (2) pristopila k Sporazumu o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“).

               (3)

               Direktiva 2007/46/ES Evropskega parlamenta in Sveta (3) je nadomestila sisteme homologacij držav članic s postopkom homologacije v Uniji ter vzpostavila harmoniziran okvir, ki vsebuje upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU za homologacijo vozil vključeni pravilniki ZN kot zahteve za homologacijo ali kot alternativa zakonodaji Unije. Od sprejetja navedene direktive se pravilniki ZN vedno bolj vključujejo v zakonodajo Unije v okviru homologacije vozil v EU.

               (4)

               Ob upoštevanju izkušenj in tehničnega razvoja je treba zaradi tehničnega napredka prilagoditi zahteve v zvezi z nekaterimi elementi ali lastnostmi, ki so zajete v pravilnikih ZN št. 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 in 127 ter v Konsolidirani resoluciji o konstrukciji vozil (R.E.3).

               (5)

               Za izboljšanje ustreznih varnostnih predpisov za motorna vozila bi bilo treba sprejeti nov pravilnik ZN o čelnem trčenju; za uskladitve opredelitev pogonskega sistema vozil bi bilo treba sprejeti novo vzajemno resolucijo št. 2 (MR.R.2).

               (6)

               Zato je potrebno, da se v zvezi s sprejetjem navedenih aktov ZN oblikuje stališče, ki se v imenu Unije sprejme v upravnem odboru Revidiranega sporazuma iz leta 1958 ter izvršilnem odboru Vzporednega sporazuma –

         SPREJEL NASLEDNJI SKLEP:
   Člen 1
   Stališče, ki se v imenu Unije sprejme v upravnem odboru Revidiranega sporazuma iz leta 1958 ter izvršilnem odboru Vzporednega sporazuma na zasedanju v obdobju med 9. in 13. novembrom 2015, je glasovati za predloge iz Priloge k temu sklepu.
   Člen 2
   Ta sklep začne veljati na dan sprejetja.

      V Bruslju, 10. novembra 2015

            Za Svet

            Predsednik

         P. GRAMEGNA

      (1)  Sklep Sveta 97/836/ES z dne 27. novembra 1997 v pričakovanju pristopa Evropske Skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in pogojih za vzajemno priznavanje homologacij, dodeljenih na podlagi teh predpisov („Revidirani sporazum iz leta 1958“) (UL L 346, 17.12.1997, str. 78).

      (2)  Sklep Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“) (UL L 35, 10.2.2000, str. 12).

      (3)  Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).

      PRILOGA

                  Predlog Dodatka 4 k spremembam 04 Pravilnika št. 12 (krmilni mehanizem)

                  ECE/TRANS/WP.29/2015/92

                  Predlog Dodatka 6 k spremembam 06 Pravilnika št. 16 (varnostni pasovi)

                  ECE/TRANS/WP.29/2015/93

                  Predlog Dodatka 3 k spremembam 03 Pravilnika št. 26 (zunanji štrleči deli)

                  ECE/TRANS/WP.29/2015/82

                  Predlog sprememb 01 Pravilnika št. 39 (merilnik hitrosti in števec prevoženih kilometrov)

                  ECE/TRANS/WP.29/2015/83

                  Predlog Dodatka 10 k spremembam 04 Pravilnika št. 44 (sistemi za zadrževanje otrok)

                  ECE/TRANS/WP.29/2015/94

                  Predlog Dodatka 2 k spremembam 04 Pravilnika št. 46 (naprave za posredno gledanje)

                  ECE/TRANS/WP.29/2015/84

                  Predlog sprememb 03 Pravilnika št. 58 (zaščita pred podletom od zadaj)

                  ECE/TRANS/WP.29/2015/85

                  Predlog Dodatka 3 k Pravilniku št. 61 (zunanji štrleči deli gospodarskih vozil)

                  ECE/TRANS/WP.29/2015/86

                  Predlog Popravka 1 k Dodatku 8 k spremembam 01 Pravilnika št. 74 (vgradnja svetlobnih in svetlobno-signalnih naprav (mopedi))

                  ECE/TRANS/WP.29/2015/79

                  Predlog Dodatka 11 k spremembam 05 Pravilnika št. 83 (emisije vozil kategorij M1 in N1)

                  ECE/TRANS/WP.29/2015/100

                  Predlog Dodatka 6 k spremembam 06 Pravilnika št. 83 (emisije vozil kategorij M1 in N1)

                  ECE/TRANS/WP.29/2015/101

                  Predlog Dodatka 7 k prvotni različici Pravilnika št. 85 (meritev neto moči)

                  ECE/TRANS/WP.29/2015/102

                  Predlog Dodatka 6 k spremembam 02 Pravilnika št. 94 (čelni trk)

                  ECE/TRANS/WP.29/2015/95

                  Predlog sprememb 03 Pravilnika št. 94 (čelni trk)

                  ECE/TRANS/WP.29/2015/96

                  Predlog Dodatka 5 k spremembam 03 Pravilnika št. 95 (bočni trk)

                  ECE/TRANS/WP.29/2015/97

                  Predlog Dodatka 8 k spremembam 01 Pravilnika št. 97 (alarmni sistemi vozil)

                  ECE/TRANS/WP.29/2015/87

                  Predlog Dodatka 7 k spremembam 01 Pravilnika št. 98 (žarometi s svetlobnimi viri, ki delujejo na principu električnega praznjenja v plinu)

                  ECE/TRANS/WP.29/2015/80

                  Predlog Dodatka 11 k Pravilniku št. 99 (svetlobni viri, ki delujejo na principu električnega praznjenja v plinu)

                  ECE/TRANS/WP.29/2015/81

                  Predlog Dodatka 3 k spremembam 02 Pravilnika št. 100 (vozila z električnim pogonskim sistemom)

                  ECE/TRANS/WP.29/2015/98

                  Predlog Dodatka 6 k spremembam 01 Pravilnika št. 101 (emisije ogljikovega dioksida/poraba goriva)

                  ECE/TRANS/WP.29/2015/103

                  Predlog Dodatka 13 k Pravilniku št. 106 (pnevmatike za kmetijska vozila)

                  ECE/TRANS/WP.29/2015/109

                  Predlog Dodatka 4 k spremembam 06 Pravilnika št. 107 (splošna konstrukcija avtobusov)

                  ECE/TRANS/WP.29/2015/88

                  Predlog Dodatka 4 k spremembam 05 Pravilnika št. 107 (splošna konstrukcija avtobusov)

                  ECE/TRANS/WP.29/2015/104

                  Predlog Dodatka 4 k spremembam 01 Pravilnika št. 110 (posebni sestavni deli za uporabo SZP/UZP)

                  ECE/TRANS/WP.29/2015/89

                  Predlog Dodatka 5 k Pravilniku št. 116 (alarmni sistemi vozil)

                  ECE/TRANS/WP.29/2015/91

                  Predlog sprememb 02 Pravilnika št. 127 (varnost pešcev)

                  ECE/TRANS/WP.29/2015/99

                  Predlog novega pravilnika o čelnem trčenju s poudarkom na zadrževalnih sistemih

                  ECE/TRANS/WP.29/2015/105

                  Predlog sprememb 01 novega pravilnika o čelnem trčenju s poudarkom na zadrževalnih sistemih

                  ECE/TRANS/WP.29/2015/106

                  Predlog sprememb Konsolidirane resolucije o konstrukciji vozil (R.E.3)

                  ECE/TRANS/WP.29/2015/111

                  Predlog nove vzajemne resolucije št. 2 (M.R.2) o opredelitvah pogonskega sistema vozil

                  ECE/TRANS/WP.29/2015/110


title: Sklep Sveta z dne 17. februarja 2017 o zamenjavi članov upravnega odbora Evropskega centra za razvoj poklicnega usposabljanja

text:
               24.2.2017

               SL

               Uradni list Evropske unije

               C 60/1

         SKLEP SVETA
   z dne 17. februarja 2017
   o zamenjavi članov upravnega odbora Evropskega centra za razvoj poklicnega usposabljanja
   (2017/C 60/01)
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja (1) in zlasti člena 4 Uredbe,
   ob upoštevanju predloga za imenovanje, ki ga je predložila bolgarska vlada,
   ob upoštevanju naslednjega:

               (1)

               Svet je s sklepoma z dne 14. julija 2015 (2) in 14. septembra 2015 (3) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2015 do 17. septembra 2018.

               (2)

               Zaradi odstopa Emilie VALCHOVSKE se je sprostilo mesto bolgarskega člana v skupini vladnih predstavnikov upravnega odbora navedenega centra.

               (3)

               Člane upravnega odbora navedenega centra bi bilo treba imenovati za preostanek sedanjega mandata, ki se izteče 17. septembra 2018 –

         SPREJEL NASLEDNJI SKLEP:
   Člen 1
   Za člana upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2018, imenuje:
   PREDSTAVNIKI VLAD:

               BOLGARIJA

               Maria TODOROVA

         Člen 2
   Ta sklep se informativno objavi v Uradnem listu Evropske unije.

      V Bruslju, 17. februarja 2017

            Za Svet

            Predsednik

         E. BARTOLO

      (1)  UL L 39, 13.2.1975, str. 1.

      (2)  UL C 232, 16.7.2015, str. 2.

      (3)  UL C 305, 16.9.2015, str. 2.


title: Sklep predstavnikov vlad držav članic Evropskih skupnosti z dne 15. septembra 1999 o imenovanju predsednika in članov Komisije Evropskih skupnosti

text:
Pomembno pravno obvestilo

|

41999D0627

Uradni list L 248 , 21/09/1999 str. 0030 - 0031

		Sklep predstavnikov vlad držav članic Evropskih skupnostiz dne 15. septembra 1999o imenovanju predsednika in članov Komisije Evropskih skupnosti(1999/627/ES, ESPJ, Euratom)PREDSTAVNIKI VLAD DRŽAV ČLANIC EVROPSKIH SKUPNOSTI SO –ob upoštevanju Pogodbe o ustanovitvi Evropske skupnosti in zlasti tretjega pododstavka člena 214(2) in člena 215 Pogodbe,ob upoštevanju Pogodbe o ustanovitvi Evropske skupnosti za premog in jeklo in zlasti tretjega pododstavka člena 10(2) in člena 12 Pogodbe,ob upoštevanju Pogodbe o ustanovitvi Evropske skupnosti za atomsko energijo in zlasti tretjega pododstavka člena 127(2) in člena 128 Pogodbe,ob upoštevanju naslednjega:(1) Glede na kolektivni odstop predsednika in članov Komisije dne 16. marca 1999, ki so bili imenovani do 22. januarja 2000, so predstavniki vlad držav članic z izjavo, sprejeto ob zasedanju Evropskega sveta dne 24. marca 1999, soglasno predlagali g. Romana Prodija za osebo, ki so jo nameravali imenovati za predsednika Komisije.(2) Evropski parlament je to imenovanje potrdil z resolucijo z dne 5. maja 1999.(3) G. Romano Prodi je z izjavo z dne 9. julija 1999 oznanil rezultate svojih stikov z vladami držav članic.(4) S Sklepom 1999/499/ES, ESPJ, Euratom [1] z dne 19. julija 1999 so predstavniki vlad držav članic s kandidatom za mesto predsednika Komisije soglasno predlagali druge osebe, ki so jih nameravali imenovati za člane Komisije, da bi nadomestili sedanje člane Komisije, ki so odstopili, tako za preostanek njihovega mandata, ki traja do 22. januarja 2000, kot za naslednjih pet let od 23. januarja 2000 do 22. januarja 2005.(5) Z glasovanjem dne 15. septembra 1999 je Evropski parlament potrdil tako predlaganega predsednika in druge člane Komisije tako za obdobje od 16. septembra 1999 do 22. januarja 2000 kot za nadaljnjih pet let od 23. januarja 2000 do 22. januarja 2005.(6) Novi Komisiji je treba čimprej omogočiti prevzem funkcije in nadaljevanje njenega dela v celotnem mandatu od 23. januarja 2000 za naslednjih pet let; zato je treba s tem Sklepom opraviti imenovanja istočasno za oba mandata –SKLENILI:Člen 1V Komisijo Evropskih skupnosti se za obdobje od 16. septembra 1999 do 22. januarja 2000 in za obdobje od 23. januarja 2000 do 22. januarja 2005 imenujejo:- predsednik:- g. Romano PRODI- člani:- g. Michel BARNIER- g. Frits BOLKESTEIN- g. Philippe BUSQUIN- g. David BYRNE- ga. Loyola DE PALACIO DEL VALLE LERSUNDI- ga. Anna DIAMANTOPOULOU- g. Franz FISCHLER- g. Neil KINNOCK- g. Pascal LAMY- g. Erkki LIIKANEN- g. Mario MONTI- g. Poul NIELSON- g. Christopher PATTEN- ga. Viviane REDING- ga. Michaele SCHREYER- g. Pedro SOLBES MIRA- g. Günter VERHEUGEN- g. António VITORINO- ga. Margot WALLSTRÖM.Člen 2Ta sklep začne učinkovati 16. septembra 1999.Člen 3Ta sklep se objavi v Uradnem listu Evropskih skupnosti.V Bruslju, 15. septembra 1999PredsednikA. Satuli[1] UL L 194, 27.7.1999, str. 45.--------------------------------------------------


title: Sklep Političnega in varnostnega odbora BiH/14/2008 z dne 21. novembra 2008 o imenovanju poveljnika sil Evropske unije za vojaško operacijo Evropske unije v Bosni in Hercegovini

text:
               29.11.2008

               SL

               Uradni list Evropske unije

               L 319/80

      SKLEP POLITIČNEGA IN VARNOSTNEGA ODBORA BiH/14/2008
   z dne 21. novembra 2008
   o imenovanju poveljnika sil Evropske unije za vojaško operacijo Evropske unije v Bosni in Hercegovini
   (2008/895/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega pododstavka člena 25 Pogodbe,
   ob upoštevanju Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1) in zlasti člena 6 Skupnega ukrepa,
   ob upoštevanju naslednjega:

               (1)

               Svet je v skladu s členom 6 Skupnega ukrepa 2004/570/SZVP za sprejemanje nadaljnjih sklepov o imenovanju poveljnika sil Evropske unije pooblastil Politični in varnostni odbor (PVO).

               (2)

               PVO je 25. septembra 2007 sprejel Sklep BiH/11/2007 (2), v katerem je za poveljnika sil Evropske unije za vojaško operacijo Evropske unije v Bosni in Hercegovini imenoval generalmajorja Ignacia MARTÍNA VILLALAÍNA.

               (3)

               Poveljnik operacije Evropske unije je priporočil, da se za novega poveljnika sil Evropske unije za vojaško operacijo Evropske unije v Bosni in Hercegovini imenuje generalmajor Stefano CASTAGNOTTO.

               (4)

               Vojaški odbor Evropske unije je to priporočilo podprl.

               (5)

               V skladu s členom 6 Protokola o stališču Danske, priloženega Pogodbi o Evropski Uniji in Pogodbi o ustanovitvi Evropske skupnosti, Danska ne sodeluje pri pripravi in izvajanju sklepov in ukrepov Evropske unije, ki zadevajo obrambo.

               (6)

               Evropski svet je na zasedanju v Kopenhagnu 12. in 13. decembra 2002 sprejel izjavo, v skladu s katero se ureditev „Berlin plus“ uporablja in izvaja le za tiste države članice EU, ki so tudi članice zveze NATO ali pogodbenice „Partnerstva za mir“ in ki so sklenile dvostranske sporazume o varnosti z zvezo NATO –

         SKLENIL:
   Člen 1
   Za poveljnika sil Evropske unije za vojaško operacijo Evropske unije v Bosni in Hercegovini se imenuje generalmajor Stefano CASTAGNOTTO.
   Člen 2
   Ta sklep začne učinkovati 4. decembra 2008.

      V Bruslju, 21. novembra 2008

            Za Politični in varnostni odbor

            Predsednica

         C. ROGER

      (1)  UL L 252, 28.7.2004, str. 10.

      (2)  UL L 288, 6.11.2007, str. 60.


title: Sklep Sveta (EU) 2017/418 z dne 28. februarja 2017 o sklenitvi, v imenu Evropske unije, Sporazuma o partnerstvu o trajnostnem ribištvu med Evropsko unijo in vlado Cookovih otokov ter njegovega protokola o izvajanju

text:
               10.3.2017

               SL

               Uradni list Evropske unije

               L 64/1

         SKLEP SVETA (EU) 2017/418
   z dne 28. februarja 2017
   o sklenitvi, v imenu Evropske unije, Sporazuma o partnerstvu o trajnostnem ribištvu med Evropsko unijo in vlado Cookovih otokov ter njegovega protokola o izvajanju
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43 v povezavi s točko (a)(v) drugega pododstavka člena 218(6) in členom 218(7) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Unija in vlada Cookovih otokov sta na podlagi pogajanj sklenili Sporazum o partnerstvu o trajnostnem ribištvu (v nadaljnjem besedilu: Sporazum), ki ga je mogoče podaljšati s tihim soglasjem, za obdobje petih let, in Protokol o izvajanju Sporazuma (v nadaljnjem besedilu: Protokol), s katerima se plovilom Unije dodelijo ribolovne možnosti v vodah, v katerih Cookovi otoki v zvezi z ribištvom izvajajo svoje suverene pravice ali pristojnost.

               (2)

               Sporazum in Protokol sta bila podpisana v skladu s Sklepom Sveta 2016/776/EU (2) in se začasno uporabljata od 14. oktobra 2016.

               (3)

               S Sporazumom se vzpostavi skupni odbor, ki je odgovoren za spremljanje izpolnjevanja, razlage in uporabe Sporazuma. Skupni odbor lahko poleg tega odobri določene spremembe Protokola. Da bi olajšali odobritev takšnih sprememb, je primerno, da se Komisijo pod posebnimi pogoji pooblasti, da jih po poenostavljenem postopku odobri.

               (4)

               Sporazum in Protokol bi bilo treba odobriti –

         SPREJEL NASLEDNJI SKLEP:
   Člen 1
   Sporazum o partnerstvu o trajnostnem ribištvu med Evropsko unijo in vlado Cookovih otokov ter Protokol o izvajanju tega sporazuma se odobrita v imenu Unije.
   Člen 2
   Predsednik Sveta v imenu Unije pošlje uradni obvestili iz člena 17 Sporazuma in člena 13 Protokola (3).
   Člen 3
   Ob upoštevanju določb in pogojev iz Priloge k temu sklepu je Komisija pooblaščena, da v imenu Unije odobri spremembe Protokola v skupnem odboru.
   Člen 4
   Ta sklep začne veljati na dan objave.

      V Bruslju, 28. februarja 2017

            Za Svet

            Predsednik

         J. HERRERA

      (1)  Odobritev z dne 14. februarja 2017 (še ni objavljeno v Uradnem listu).

      (2)  Sklep Sveta (EU) 2016/776 z dne 29. aprila 2016 o podpisu v imenu Evropske unije in začasni uporabi Sporazuma o partnerstvu o trajnostnem ribištvu med Evropsko unijo in vlado Cookovih otokov ter njegovega protokola o izvajanju (UL L 131, 20.5.2016, str. 1).

      (3)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma in Protokola.

      PRILOGA

         Obseg pooblastila in postopek oblikovanja stališča Unije v skupnem odboru

                  1.

                  Komisija je pooblaščena za pogajanja z vlado Cookovih otokov in za odobritev sprememb Protokola, če je to potrebno in ob upoštevanju točke 3 te priloge, glede naslednjih vprašanj:

                              (a)

                              pregled stopnje ribolovnih možnosti ter posledično ustreznega finančnega prispevka v skladu s členom 5 in točko (a) člena 6(3) Sporazuma in s členoma 5 in 6 Protokola;

                              (b)

                              odločitev o oblikah sektorske podpore v skladu s točko (b) člena 6(3) Sporazuma in s členom 3 Protokola;

                              (c)

                              odločitev o tehničnih pogojih in oblikah, v katerih plovila EU izvajajo svoje ribolovne dejavnosti v skladu s točko (c) člena 6(3) Sporazuma in s členoma 4 in 6 Protokola.

                  2.

                  V skupnem odboru, ustanovljenem na podlagi Sporazuma, Unija:

                              (a)

                              deluje v skladu s cilji, ki jih želi doseči v okviru skupne ribiške politike;

                              (b)

                              spoštuje sklepe Sveta z dne 19. marca 2012 glede sporočila o zunanji razsežnosti skupne ribiške politike;

                              (c)

                              spodbuja stališča, ki so skladna z ustreznimi pravili, sprejetimi v okviru regionalnih organizacij za upravljanje ribištva in skupnega upravljanja obalnih držav.

                  3.

                  Če je predvideno, da se na seji skupnega odbora sprejme sklep o spremembah Protokola iz točke 1, se sprejmejo ustrezni ukrepi, da bi se v stališču, izraženem v imenu Unije, upoštevali najnovejši statistični, biološki in drugi ustrezni podatki, posredovani Komisiji.
                  Službe Komisije v ta namen, na podlagi teh dognanj in dovolj zgodaj pred ustrezno sejo skupnega odbora posredujejo Svetu ali njegovim pripravljalnim telesom v razpravo in odobritev dokument, v katerem navedejo podrobnosti predlaganega stališča Unije.
                  Glede vprašanj iz točke 1(a) se predvideno stališče Unije odobri s kvalificirano večino Sveta. V ostalih primerih šteje stališče Unije iz pripravljalnega dokumenta kot dogovorjeno, razen če mu na sestanku pripravljalnega telesa Sveta oziroma v 20 dneh po prejetju pripravljalnega dokumenta, kar koli nastopi prej, ne nasprotuje število držav članic, ki ustreza manjšini, ki lahko prepreči sprejetje odločitve. V primeru takšnega ugovora se zadeva predloži Svetu.
                  Če je v teku poznejših sestankov, vključno med sestanki na kraju samem, nemogoče doseči dogovor, da bi se v stališču Unije upoštevali novi elementi, se zadeva predloži Svetu ali njegovim pripravljalnim telesom.

                  4.

                  Komisija naj v ustreznem roku stori vse potrebno za nadaljnje ukrepanje v zvezi s sklepom skupnega odbora, po potrebi tudi objavi zadevni sklep v Uradnem listu Evropske unije in predloži kakršne koli predloge, potrebne za izvajanje navedenega sklepa.


title: Sklep Sveta z dne 12. julija 2005 o imenovanju članov Svetovalnega odbora Agencije za oskrbo Euratom

text:
               20.7.2005

               SL

               Uradni list Evropske unije

               C 178/1

      SKLEP SVETA

   z dne 12. julija 2005
   o imenovanju članov Svetovalnega odbora Agencije za oskrbo Euratom
   (2005/C 178/01)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo ter zlasti drugega in tretjega odstavka člena 54 Pogodbe,
   ob upoštevanju člena X statuta Agencije za oskrbo Euratom (1),
   ob upoštevanju sklepov Sveta z dne 22. septembra 2003 in 13. decembra 2004 o imenovanju članov Svetovalnega odbora Agencije za oskrbo Euratom (2),
   ob upoštevanju mnenja Komisije,
   ob upoštevanju naslednjega:

               (1)

               Mandat članov Svetovalnega odbora Agencije za oskrbo Euratom se je iztekel 28. marca 2005.

               (2)

               Treba je imenovati člane odbora za obdobje od 29. marca 2005 do 28. marca 2007, upoštevajoč predloge za imenovanje, ki so jih podale vlade držav članic –

         SKLENIL:
   Edini člen
   Za člane Svetovalnega odbora Agencije za oskrbo Euratom so imenovane naslednje osebe:

               Belgija (3 mesta)

               g. Théo VAN RENTERGEM
               g. Gérard PAULUS
               g. Willy DE ROOVERE

               Republika Češka (3 mesta)

               g. Miroslav ŠEDINA
               g. Zdeněk HUBÁČEK
               g. Vladimír HLAVINKA

               Danska (2 mesti) (3)

               g. Mads LUNDE

               Nemčija (6 mest)

               g. Walter SANDTNER
               g. Thomas LEHLE
               g. Joachim OHNEMUS
               g. Kurt SCHREIBER
               g. Klaus TÄGDER
               g. Gerhard HOTTENROTT

               Estonija (1 mesto)

               ga. Merle LUST

               Grčija (3 mesta)

               g. Theodore MATIKAS
               g. Ioannis G. KOLLAS
               g. Nicolas KATSAROS

               Španija (5 mest)

               g. Rafael MARQUEZ OSORIO
               g. José Manuel REDONDO
               g. Eduardo GONZALEZ
               g. Germán GARCIA-CALDERON
               g. Luis A. RICO URIOS

               Francija (6 mest)

               g. Thierry ARNOLD
               g. Louis-François DURRET
               ga. Marie-Claire GUYADER
               ga. Caroline JORANT
               ga. Jeanne MARCUCCI
               g. Jean-Luc SALANAVE

               Iraska (1 mesto)

               g. Thomas Patrick SHERIDAN

               Italija (6 mest)

               g. Paolo VENDITTI
               g. Raffaele DI SAPIA
               g. Giancarlo BOLOGNINI
               g. Angelo PAPA
               g. Roberto RANIERI
               g. Giuseppe SEDDA

               Ciper (1 mesto)

               g. Panicos DEMETRIADES

               Latvija (1 mesto)

               g. Andrejs SALMIŅŠ

               Litva (1 mesto)

               g. Donaldas JASULAITIS

               Madžarska (3 mesta)

               g. Attila NAGY
               g. Ákos PETŐ
               ga. Ágnes SZÉL

               Nizozemska (3 mesta)

               g. Jan WIEMAN
               g. Klaas JOSEPH
               ga. Marlies HOEDEMAKERS

               Avstrija (2 mesto) (3)

               g. Johann-Klaus HOHENBERG

               Poljska (5 mest)

               g. Stefan CHWASZCZEWSKI
               ga. Katarzyna HINCZ
               g. Jacek Tadeusz KANIEWSKI
               g. Grzegorz KRZYSZTOSZEK
               g. Wladyslaw SIKORA

               Portugalska (3 mesta) (3)

               g. António RAMALHO
               g. Luís José RODRIGUES DA COSTA

               Slovenija (1 mesto)

               g. Ivo NOVAK

               Slovaška (2 mesti)

               g. Michal DURANKO
               g. Eduard ĎURČEK

               Finska (2 mesti)

               g. Ilkka MIKKOLA
               g. Riku Eino Juhani HUTTUNEN

               Švedska (3 mesta)

               g. Sven NORDLÖF
               g. Ali ETEMAD
               g. Sven-Olov ERICSON

               Združeno kraljestvo (6 mest) (3)

               g. Mark ELLIOTT
               g. John LUKE
               g. Simon MILLS
               ga. Dorothy SEED
               g. Mike TRAVIS

      (1)  UL 27, 6.12.1958, str. 534/58. Statut, kakor je bil nazadnje spremenjen s sklepom 95/1/ES/Euratom/ESPJ (UL L 1, 1.1.1995, str. 1).

      (2)  UL C 232, 27.9.2003, str. 1. UL C 98, 22.4.2005, str. 1.

      (3)  Eno mesto je trenutno še nezasedeno.


title: 2006/476/ES: Sklep Sveta z dne  12. junija 2006  o spremembi Sklepa 1999/70/ES glede zunanjih revizorjev Banque de France

text:
               11.7.2006

               SL

               Uradni list Evropske unije

               L 188/7

      SKLEP SVETA

   z dne 12. junija 2006
   o spremembi Sklepa 1999/70/ES glede zunanjih revizorjev Banque de France
   (2006/476/ES)
   SVET EVROPSKE UNIJE JE –
   ob upoštevanju Protokola o Statutu Evropskega sistema centralnih bank in Evropske centralne banke, ki je priložen Pogodbi o ustanovitvi Evropske skupnosti, in zlasti člena 27(1) Protokola,
   ob upoštevanju Sklepa Sveta 1999/70/ES z dne 25. januarja 1999 o zunanjih revizorjih nacionalnih centralnih bank (1),
   ob upoštevanju Priporočila ECB/2006/5 Evropske centralne banke (v nadaljevanju „ECB“) z dne 13. aprila 2006 Svetu Evropske unije o zunanjih revizorjih Banque de France (2),
   ob upoštevanju naslednjega:

               (1)

               V skladu s členom 27(1) Protokola o statutu Evropskega sistema centralnih bank in ECB, revizijo računovodskih izkazov ECB in nacionalnih centralnih bank Eurosistema opravljajo neodvisni zunanji revizorji, ki jih priporoči Svet ECB in potrdi Svet Evropske unije.

               (2)

               V skladu s členom L.142-6 francoskega Denarnega in finančnega kodeksa Generalni svet Banque de France imenuje dva zakonita revizorja, katerima se zaupa revidiranje računovodskih izkazov Banque de France. V skladu s členom L.823-1 francoskega Trgovinskega kodeksa se za nadomestitev imenovanih revizorjev v primeru njune zavrnitve, nerazpoložljivosti, odpovedi ali smrti imenuje nadomestni revizor.

               (3)

               Mandat sedanjih zunanjih revizorjev Banque de France bo potekel po reviziji za poslovno leto 2005. Zaradi tega je treba imenovati zunanje revizorje za čas od poslovnega leta 2006 dalje.

               (4)

               Banque de France je za poslovna leta od 2006 do 2011 v skladu s svojimi pravili za javno naročanje kot svoja zakonita revizorja izbrala družbi Deloitte & Associés in Mazars & Guerard, družbo KPMG S.A. pa kot nadomestnega revizorja; ECB meni, da vse izpolnjujejo zahtevane pogoje za imenovanje.

               (5)

               ECB meni, da zunanji revizorji, ki jih je izbrala Banque de France, izpolnjujejo zahtevane pogoje za imenovanje in tako je Svet ECB priporočil, naj se za poslovna leta od 2006 do 2011 Deloitte & Associés in Mazars & Guerard skupaj imenujeta za zakonitega revizorja, KPMG S.A. pa za nadomestnega revizorja.

               (6)

               Primerno je upoštevati priporočilo Sveta ECB in skladno s tem spremeniti Sklep Sveta 1999/70/ES –

         SKLENIL:
   Člen 1
   Člen 1(4) Sklepa 1999/70/ES se nadomesti z naslednjim:

      „4.   Deloitte & Associés in Mazars & Guerard se skupaj odobrita kot zakonita revizorja Banque de France za poslovna leta od 2006 do 2011.
      KPMG S.A. se odobri kot nadomestni revizor Banque de France za poslovna leta od 2006 do 2011.“

   Člen 2
   O tem sklepu se uradno obvesti Evropska centralna banka.
   Člen 3
   Ta sklep se objavi v Uradnem listu Evropske unije.

      V Luxembourgu, 12. junija 2006

            Za Svet

            Predsednica

         U. PLASSNIK

      (1)  UL L 22, 29.1.1999, str. 69. Sklep, kakor je bil nazadnje spremenjen s Sklepom 2006/212/ES (UL L 79, 16.3.2006, str. 25).

      (2)  UL C 98, 26.4.2006, str. 25.


title: 2014/953/EU: Sklep Sveta z dne 4. decembra 2014 o podpisu, v imenu Evropske unije, in začasni uporabi Sporazuma med Evropsko unijo in Evropsko skupnostjo za atomsko energijo ter Švicarsko konfederacijo o znanstvenem in tehnološkem sodelovanju, ki Švicarsko konfederacijo pridružuje okvirnemu programu za raziskave in inovacije Obzorje 2020 ter programu za raziskave in usposabljanje Evropske skupnosti za atomsko energijo, ki dopolnjuje Obzorje 2020, ter ureja sodelovanje Švicarske konfederacije v dejavnostih ITER, ki jih izvaja Fuzija za energijo

text:
               30.12.2014

               SL

               Uradni list Evropske unije

               L 370/1

         SKLEP SVETA
   z dne 4. decembra 2014
   o podpisu, v imenu Evropske unije, in začasni uporabi Sporazuma med Evropsko unijo in Evropsko skupnostjo za atomsko energijo ter Švicarsko konfederacijo o znanstvenem in tehnološkem sodelovanju, ki Švicarsko konfederacijo pridružuje okvirnemu programu za raziskave in inovacije Obzorje 2020 ter programu za raziskave in usposabljanje Evropske skupnosti za atomsko energijo, ki dopolnjuje Obzorje 2020, ter ureja sodelovanje Švicarske konfederacije v dejavnostih ITER, ki jih izvaja Fuzija za energijo

      (2014/953/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 186 v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 15. novembra 2013 pooblastil Komisijo, da v imenu Unije in Evropske skupnosti za atomsko energijo začne pogajanja s Švicarsko konfederacijo z namenom sklenitve celovitega sporazuma med Evropsko unijo in Evropsko skupnostjo za atomsko energijo ter Švicarsko konfederacijo o znanstvenem in tehnološkem sodelovanju, ki Švicarsko konfederacijo pridružuje okvirnemu programu za raziskave in inovacije Obzorje 2020 (2014–2020) ter programu za raziskave in usposabljanje Evropske skupnosti za atomsko energijo (2014–2018), ki dopolnjuje Obzorje 2020, ter ureja sodelovanje Švice v projektu ITER v letih 2014–2020.

               (2)

               Ta pogajanja so bila uspešno zaključena in Sporazum med Evropsko unijo in Evropsko skupnostjo za atomsko energijo ter Švicarsko konfederacijo o znanstvenem in tehnološkem sodelovanju, ki Švicarsko konfederacijo pridružuje okvirnemu programu za raziskave in inovacije Obzorje 2020 ter programu za raziskave in usposabljanje Evropske skupnosti za atomsko energijo, ki dopolnjuje Obzorje 2020, ter ureja sodelovanje Švicarske konfederacije v dejavnostih ITER, ki jih izvaja Fuzija za energijo (v nadaljnjem besedilu: Sporazum), bi bilo treba podpisati. Do zaključka postopkov, potrebnih za njegovo sklenitev, bi bilo treba Sporazum uporabljati začasno.

               (3)

               Sklenitev Sporazuma je v primeru zadev, ki spadajo na področje uporabe Pogodbe o ustanovitvi Evropske skupnosti za atomsko energijo, predmet ločenega postopka.

               (4)

               Da bi švicarske pravne subjekte pri ukrepih v okviru Obzorja 2020 z rokom v zadnjem četrtletju leta 2014, zlasti razpisih v okviru posebnega cilja „Spodbujanje odličnosti in povečevanje udeležbe“, lahko obravnavali kot subjekte iz pridružene države, bi se moral Sporazum začasno uporabljati z učinkom od 15. septembra 2014 –

         SPREJEL NASLEDNJI SKLEP:
   Člen 1
   Podpis Sporazuma med Evropsko unijo in Evropsko skupnostjo za atomsko energijo ter Švicarsko konfederacijo o znanstvenem in tehnološkem sodelovanju, ki Švicarsko konfederacijo pridružuje okvirnemu programu za raziskave in inovacije Obzorje 2020 ter programu za raziskave in usposabljanje Evropske skupnosti za atomsko energijo, ki dopolnjuje Obzorje 2020, ter ureja sodelovanje Švicarske konfederacije v dejavnostih ITER, ki jih izvaja Fuzija za energijo, v imenu Evropske unije se odobri s pridržkom sklenitve navedenega sporazuma.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   Sporazum se v skladu s členom 15 Sporazuma začasno uporablja od 15. septembra 2014 do zaključka postopkov, potrebnih za njegovo sklenitev.
   Člen 4
   Ta sklep začne veljati na dan sprejetja.

      V Bruslju, 4. decembra 2014

            Za Svet

            Predsednik

         S. GOZI


title: Sklep Sveta z dne 26. junija 2001 o pristopu Evropske skupnosti k Uredbi št. 106 Gospodarske komisije Združenih narodov za Evropo o homologaciji pnevmatik za kmetijska vozila in njihove priklopnike

text:
Pomembno pravno obvestilo

|

32001D0508

Uradni list L 183 , 06/07/2001 str. 0036 - 0036

		Sklep Svetaz dne 26. junija 2001o pristopu Evropske skupnosti k Uredbi št. 106 Gospodarske komisije Združenih narodov za Evropo o homologaciji pnevmatik za kmetijska vozila in njihove priklopnike(2001/508/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Sklepa Sveta 97/836/ES z dne 27. novembra 1997 o pristopu Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za vozila s kolesi, opremo in dele, ki se lahko pritrdijo in/ali uporabijo na vozilih s kolesi, ter o pogojih za vzajemno priznavanje homologacij, podeljenih na podlagi teh predpisov ("Revidirani sporazum iz leta 1958") [1], ter zlasti člena 3(3) in druge alinee člena 4(2) Sklepa,ob upoštevanju predloga Komisije [2],ob upoštevanju privolitve Evropskega parlamenta [3],ob upoštevanju naslednjega:(1) Standardne določbe Uredbe št. 106 Gospodarske komisije Združenih narodov za Evropo o homologaciji pnevmatik za kmetijska vozila in njihove priklopnike so namenjene odpravi tehničnih ovir za trgovino z motornimi vozili med pogodbenicami v zvezi s pnevmatikami ter zagotavljanju visoke ravni varnosti in varstva okolja.(2) Uredba št. 106 je bila pogodbenicam uradno sporočena in je za vse pogodbenice, ki do datuma ali datumov, določenih v njej, niso predložile uradnega obvestila o nesoglasju, začela veljati kot uredba, priložena k Revidiranemu sporazumu iz leta 1958.(3) Uredbo št. 106 je treba vključiti v sistem Skupnosti za homologacijo kmetijskih in gozdarskih traktorjev ter jo tako dodati k veljavni zakonodaji Skupnosti –SKLENIL:Edini členEvropska skupnost pristopi k Uredbi št. 106 Gospodarske komisije Združenih narodov za Evropo o homologaciji pnevmatik za kmetijska vozila in njihove priklopnike.Besedilo Uredbe je priloženo k temu sklepu [4].V Luxembourgu, 26. junija 2001Za SvetPredsednikT. Östros[1] UL L 346, 17.12.1997, str. 78.[2] UL C 274 E, 26.9.2000, str. 34.[3] Privolitev, dana 15. maja 2001 (še ni objavljena v Uradnem listu).[4] Ta uredba bo objavljena v naslednjem Uradnem listu.--------------------------------------------------


title: Sklep Sveta (EU) 2016/455 z dne 22. marca 2016 o pooblastilu za začetek pogajanj, v imenu Evropske unije, o elementih osnutka mednarodnega pravno zavezujočega instrumenta na podlagi Konvencije Združenih narodov o pomorskem mednarodnem pravu glede ohranjanja in trajnostne rabe morske biotske raznovrstnosti na območjih zunaj nacionalne jurisdikcije

text:
               30.3.2016

               SL

               Uradni list Evropske unije

               L 79/32

         SKLEP SVETA (EU) 2016/455
   z dne 22. marca 2016
   o pooblastilu za začetek pogajanj, v imenu Evropske unije, o elementih osnutka mednarodnega pravno zavezujočega instrumenta na podlagi Konvencije Združenih narodov o pomorskem mednarodnem pravu glede ohranjanja in trajnostne rabe morske biotske raznovrstnosti na območjih zunaj nacionalne jurisdikcije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 192(1), skupaj s členom 218(3) in (4) Pogodbe,
   ob upoštevanju priporočila Evropske komisije,
   ob upoštevanju naslednjega:

               (1)

               Unija je uradno sklenila Konvencijo Združenih narodov o pomorskem mednarodnem pravu (v nadaljnjem besedilu: konvencija UNCLOS) s Sklepom Sveta 98/392/ES (1) v zvezi s tistimi zadevami, ki jih ureja konvencija UNCLOS, za katere so države članice pristojnost prenesle na Unijo; Unija je s tem edina „mednarodna organizacija“, ki je pogodbenica navedene konvencije v smislu člena 305(1)(f) konvencije UNCLOS in člena 1 Priloge IX konvencije UNCLOS.

               (2)

               Kot pogodbenica konvencije UNCLOS je Unija skupaj z državami članicami sodelovala v neformalni odprti ad hoc delovni skupini ZN (v nadaljnjem besedilu: delovna skupina) za preučitev vprašanj v zvezi z ohranjanjem in trajnostno rabo morske biotske raznovrstnosti območij zunaj nacionalne jurisdikcije. Na zadnji seji delovne skupine je bilo priporočeno, da bi se moral v okviru konvencije UNCLOS oblikovati mednarodni pravno zavezujoč instrument glede ohranjanja in trajnostne rabe morske biotske raznovrstnosti na območjih zunaj nacionalne jurisdikcije (v nadaljnjem besedilu: instrument).

               (3)

               Po priporočilih, ki jih je sprejela navedena delovna skupina 23. januarja 2015, je Generalna skupščina ZN 19. junija 2015 sprejela Resolucijo 69/292, s katero je bil pred zasedanjem medvladne konference ustanovljen pripravljalni odbor, v katerem bodo lahko sodelovale vse države članice ZN, članice specializiranih agencij in pogodbenice konvencije UNCLOS, njegova naloga pa bo oblikovanje vsebinskih priporočil o elementih osnutka instrumenta za Generalno skupščino ZN. Pripravljalni odbor bo svoje delo začel v letu 2016, do konca leta 2017 pa bo predstavil poročilo o doseženem napredku Generalni skupščini, ki bo odločila o sklicu in datumu začetka medvladne konference, da bi obravnavali priporočila pripravljalnega odbora v zvezi s posameznimi elementi in oblikovali besedilo mednarodnega pravno zavezujočega instrumenta v okviru konvencije UNCLOS.

               (4)

               Unija in njene države članice so pogodbenice konvencije UNCLOS. Unija bi morala skupaj z državami članicami sodelovati v pogajanjih o elementih osnutka instrumenta, ki ga bo oblikoval pripravljalni odbor. Pravice do sodelovanja Unije na zasedanjih tega odbora so določene v odstavku 1(j) Resolucije 69/292.

               (5)

               Temu sklepu o začetku pogajanj in zadevnim pogajalskim smernicam lahko pozneje sledi dodaten sklep s pogajalskimi smernicami za sodelovanje na kateri koli medvladni konferenci.

               (6)

               Pogajanja se bodo nanašala na področja, za katera je lahko pristojna Unija ali so zanje pristojne države članice –

         SPREJEL NASLEDNJI SKLEP:
   Člen 1
   Komisija je pooblaščena, da se glede zadev, za katere je pristojna Unije in v zvezi s katerimi je Unija sprejela pravila, v imenu Unije pogaja o elementih osnutka mednarodnega pravno zavezujočega instrumenta na podlagi Konvencije Združenih narodov o pomorskem mednarodnem pravu glede ohranjanja in trajnostne rabe morske biotske raznovrstnosti na območjih zunaj nacionalne jurisdikcije na sejah pripravljalnega odbora ZN, ustanovljenega v skladu z Resolucijo Generalne skupščine ZN 69/292.
   Člen 2
   Komisija se v imenu Unije pogaja o zadevah, za katere je pristojna Unija in v zvezi s katerimi je Unija sprejela pravila, v skladu s pogajalskimi smernicami iz Dodatka k temu sklepu. Pogajalskih smernic ni mogoče razumeti tako, da kakor koli vplivajo na pristojnosti Unije in držav članic.
   Člen 3
   Komisija se pogaja v posvetovanju s posebnim odborom, ki se ustanovi v ta namen. Posebni odbor je Delovna skupina za pomorsko mednarodno pravo (COMAR).
   Člen 4
   Glede vsebine pogajanj, ki spada v deljene pristojnosti Unije in njenih držav članic, bi Komisija in države članice med pogajalskim procesom morale tesno sodelovati, da bi enotno zastopale Unijo in njene države članice na mednarodni ravni.
   Člen 5
   Ta sklep je naslovljen na Komisijo.

      V Bruslju, 22. marca 2016

            Za Svet

            Predsednik

         A.G. KOENDERS

      (1)  Sklep Sveta 98/392/ES z dne 23. marca 1998 o sklenitvi Konvencije Združenih narodov o pomorskem pravu z dne 10. decembra 1982 in Sporazuma o izvajanju dela XI Konvencije z dne 28. julija 1994 s strani Evropske skupnosti (UL L 179, 23.6.1998, str. 1).


title: Sklep Sveta (SZVP) 2015/143 z dne 29. januarja 2015 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini

text:
                  30.1.2015

                  SL

                  Uradni list Evropske unije

                  L 24/16

         SKLEP SVETA (SZVP) 2015/143
         z dne 29. januarja 2015
         o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju Sklepa Sveta 2014/119/SZVP z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini (1),
         ob upoštevanju naslednjega:

                     (1)

                     Svet je 5. marca 2014 sprejel Sklep 2014/119/SZVP.

                     (2)

                     Treba bi bilo pojasniti merila, ki določajo, katerim osebam, odgovornim za odtujitev ukrajinskih državnih sredstev, se zamrznejo sredstva.

                     (3)

                     Sklep 2014/119/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Člen 1(1) Sklepa 2014/119/SZVP se nadomesti z naslednjim:

                  „1.   Zamrznejo se vsa sredstva in gospodarski viri, ki pripadajo, so v njihovi lasti, z njimi razpolagajo ali so pod nadzorom oseb, ki so bile opredeljene kot odgovorne za odtujitev ukrajinskih državnih sredstev, in oseb, odgovornih za kršitve človekovih pravic, in fizičnim ali pravnim osebam, subjektom ali organom, ki so z njimi povezani, kot so navedeni v Prilogi.
                  Za namene tega sklepa osebe, ki so bile opredeljene kot odgovorne za odtujitev ukrajinskih državnih sredstev, vključujejo osebe, proti katerim ukrajinske oblasti vodijo preiskavo:

                              (a)

                              glede odtujitve ukrajinskih javnih sredstev ali drugega premoženja ali vpletenosti v to odtujitev; ali

                              (b)

                              glede zlorabe položaja javnega funkcionarja z namenom pridobitve neupravičene koristi zanj ali za tretjo osebo, kar je povzročilo izgubo ukrajinskih javnih sredstev ali drugega premoženja, ali vpletenost v to zlorabo.“

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 29. januarja 2015

                  Za Svet

                  Predsednica

               F. MOGHERINI

            (1)  UL L 66, 6.3.2014, str. 26.


title: Sklep Sveta (EU) 2016/1233 z dne 26. julija 2016 o imenovanju člana in nadomestnega člana Odbora regij na predlog Republike Ciper

text:
               28.7.2016

               SL

               Uradni list Evropske unije

               L 202/41

         SKLEP SVETA (EU) 2016/1233
   z dne 26. julija 2016
   o imenovanju člana in nadomestnega člana Odbora regij na predlog Republike Ciper
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga ciprske vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Georgiosa GEORGIA se je sprostilo mesto člana Odbora regij.

               (3)

               Zaradi imenovanja Kiriakosa HADZITOFISA za člana Odbora regij se je sprostilo mesto nadomestnega člana –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se v Odbor regij imenujeta:

               a)

               za člana:

                           —

                           Kiriakos HADZITOFIS, Mayor of Agios Athanasios,

                     ter

               b)

               za nadomestnega člana:

                           —

                           Stavros JEROLACITIS, Municipal Councilor, Strovolos Municipality.

         Člen 2
   Ta sklep začne veljati na dan sprejetja.

      V Bruslju, 26. julija 2016

            Za Svet

            Predsednik

         M. LAJČÁK

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: 2008/604/ES: Odločba Komisije z dne 22. julija 2008 o imenovanju članov strokovne skupine za boj proti trgovini z ljudmi

text:
               23.7.2008

               SL

               Uradni list Evropske unije

               L 194/12

      ODLOČBA KOMISIJE

   z dne 22. julija 2008
   o imenovanju članov strokovne skupine za boj proti trgovini z ljudmi
   (2008/604/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa Komisije 2007/675/ES z dne 17. oktobra 2007 o ustanovitvi strokovne skupine za boj proti trgovini z ljudmi (1) in zlasti člena 3 Sklepa,
   ob upoštevanju naslednjega:

               (1)

               Skupina mora imeti 21 članov.

               (2)

               Za člane strokovne skupine je treba imenovati strokovnjake s strokovnim znanjem in izkušnjami na področju boja proti trgovini z ljudmi, vključno s področjem izkoriščanja delovne sile.

               (3)

               Komisija na predlog držav članic imenuje največ 11 članov iz uprav držav članic.

               (4)

               Izmed oseb, ki so se odzvale na razpis za zbiranje prijav, mora Komisija imenovati največ 5 članov iz medvladnih, mednarodnih in nevladnih organizacij, ki so dejavne na evropski ravni, največ 4 člane iz vrst socialnih partnerjev in združenj delodajalcev, ki delujejo na evropski ravni, ter največ dva člana izmed posameznikov z izkušnjami, pridobljenimi na podlagi akademskih raziskav.

               (5)

               Komisija je 19. januarja 2008 (2) objavila razpis za zbiranje prijav, da bi oblikovala seznam kandidatov za sestavo strokovne skupine.

               (6)

               Komisija je opravila izbor na podlagi prejetih prijav. Pri njihovem ocenjevanju je Komisija upoštevala merila iz razpisa za zbiranje prijav in zlasti merila iz točke 2 navedenega razpisa.

               (7)

               Priporočljivo je, da se zaradi zagotovitve uravnotežene vsebinske in geografske zastopanosti ter prvotno predvidenih 21 članov v strokovno skupino imenujejo dodatni štirje člani iz medvladnih, mednarodnih in nevladnih organizacij, ki so dejavne na evropski ravni, da se kompenzira premajhno število prijav, prejetih od socialnih partnerjev in združenj delodajalcev, ki delujejo na evropski ravni.

               (8)

               Enega člana skupine je imenoval Europol –

         SPREJELA NASLEDNJO ODLOČBO:
   Člen 1
   Sklep 2007/675/ES se spremeni:
   V členu 3 se odstavek 2(b) nadomesti z naslednjim:

               „(b)

               iz medvladnih, mednarodnih in nevladnih organizacij, ki se na evropski ravni zavzemajo za boj proti trgovini z ljudmi in lahko svoje tovrstne izkušnje in strokovno znanje ustrezno dokažejo (do 9 članov).“

         Člen 2
   Komisija imenuje naslednje člane strokovne skupine za boj proti trgovini z ljudmi:

               1.

               Člani, imenovani na podlagi člena 3(2)(a) Sklepa Komisije 2007/675/ES:

                           Jan AUSTAD

                           Sandi ČURIN

                           Rita THEODOROU SUPERMAN

                           Luís GOUVEIA

                           Jelena KAMINSKA

                           Glynn RANKIN

                           Bärbel Heide UHL

                           Floris VAN DIJK

                           Kajsa WAHLBERG

               2.

               Člani, imenovani na podlagi člena 3(2)(b) Sklepa Komisije 2007/675/ES, kakor jo spreminja ta odločba:

                           Antonia BALKANSKA LAVINE

                           Stana BUCHOWSKA

                           Marco BUFO

                           Muireann O BRIAIN

                           Martijn PLUIM

                           Evelyn PROBST

                           Klara SKRIVANKOVA

                           Patsy SÖRENSEN

                           Liliana SORRENTINO

               3.

               Člani, imenovani na podlagi člena 3(2)(e) Sklepa Komisije 2007/675/ES:

                           Ryszard PIOTROWICZ

                           Georgina VAZ CABRAL

         Člen 3
   Komisija je seznanjena, da je Europol na podlagi člena 3(2)(d) in (3) Sklepa Komisije (2007/675/ES) imenoval Steva HARVEYJA za člana strokovne skupine za boj proti trgovini z ljudmi.
   Člen 4
   Člani strokovne skupine so imenovani osebno za obdobje treh let z možnostjo podaljšanja.
   Člen 5
   Po izbirnem postopku se kandidati, za katere je bilo ugotovljeno, da so primerni za članstvo v skupini, vendar v strokovno skupino niso bili imenovani, se uvrstijo na rezervni seznam, če s tem soglašajo.
   Člen 6
   Imena imenovanih članov se objavijo v Uradnem listu Evropske unije.
   Člen 7
   Odločba začne veljati dan po njenem sprejetju.

      V Bruslju, 22. julija 2008

            Za Komisijo

         Jacques BARROT

            Podpredsednik

      (1)  UL L 277, 20.10.2007, str. 29.

      (2)  UL C 14, 19.1.2008, str. 27.


title: 2013/554/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Agencije za sodelovanje energetskih regulatorjev za proračunsko leto 2011

text:
               16.11.2013

               SL

               Uradni list Evropske unije

               L 308/161

      SKLEP EVROPSKEGA PARLAMENTA

   z dne 17. aprila 2013
   o razrešnici glede izvrševanja proračuna Agencije za sodelovanje energetskih regulatorjev za proračunsko leto 2011
   (2013/554/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Agencije za sodelovanje energetskih regulatorjev za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Agencije za sodelovanje energetskih regulatorjev za proračunsko leto 2011 z odgovori Agencije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (ES) št. 713/2009 Evropskega parlamenta in Sveta z dne 13. julija 2009 o ustanovitvi Agencije za sodelovanje energetskih regulatorjev (4), zlasti člena 24,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0068/2013),

               1.

               podeli razrešnico direktorju Agencije za sodelovanje energetskih regulatorjev glede izvrševanja proračuna agencije za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Agencije za sodelovanje energetskih regulatorjev, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 1.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 211, 14.8.2009, str. 1.

      (5)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      z dne 17. aprila 2013
      s pripombami, ki so del sklepa o razrešnici glede izvrševanja proračuna Agencije za sodelovanje energetskih regulatorjev za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Agencije za sodelovanje energetskih regulatorjev za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Agencije za sodelovanje energetskih regulatorjev za proračunsko leto 2011 z odgovori Agencije (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

                  —

                  ob upoštevanju Uredbe (ES) št. 713/2009 Evropskega parlamenta in Sveta z dne 13. julija 2009 o ustanovitvi Agencije za sodelovanje energetskih regulatorjev (4), zlasti člena 24,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0068/2013),

                  A.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov Agencije za sodelovanje energetskih regulatorjev (v nadaljevanju: agencija) za proračunsko leto 2011 ter o zakonitosti in pravilnosti z njimi povezanih transakcij,

                  B.

                  ker se je agencija 1. februarja 2011 iz Bruslja preselila na svoj sedež v Ljubljani (Slovenija), 3. marca 2011 je uradno začela s svojim delom, 8. marca 2011 pa je postala finančno neodvisna,

                  C.

                  ker je skupni proračun agencije v letu 2011 znašal 4 792 345 EUR; ker je bil v letu 2011 prispevek Unije k proračunu agencije 4 362 607,98 (6) EUR,

         Upravljanje proračuna in finančno poslovodenje

                  1.

                  opozarja, da je bil prvotni prispevek Unije v letu 2011 4 362 607,98 EUR; opozarja, da je bilo to prvo leto finančne neodvisnosti agencije;

                  2.

                  iz letnih računovodskih izkazov ugotavlja, da je začetni proračun agencije za leto 2011 znašal 5 119 000 EUR (vključno s prispevkom za Evropsko združenje za prosto trgovino v višini 119 000 EUR);

                  3.

                  na podlagi letnih računovodskih izkazov ugotavlja, da je bila stopnja prevzetih obveznosti 67-odstotna, plačila pa so dosegla 74-odstotno stopnjo vseh upravljanih proračunskih sredstev;

         Prenos proračunskih sredstev

                  4.

                  z zaskrbljenostjo se seznanja z ugotovitvijo Računskega sodišča, da visoka stopnja neporabljenih odobrenih proračunskih sredstev in prenosov ter nizka stopnja plačil kažeta na pomanjkljivosti v načrtovanju in izvrševanju proračuna in sta v nasprotju s proračunskim načelom enoletnosti;

                  5.

                  sprejema pojasnilo agencije, da je med prvim letom delovanja morala zaposliti večino svojega osebja, kar je upočasnilo zapolnitev prostih delovnih mest in je imelo znaten vpliv na stopnjo izvrševanja proračuna agencije, kot tudi na ocenjevanje potreb po javnih naročilih, to pa je povzročilo zgostitev postopkov javnih naročil ob koncu leta; razume, da je to posledično povzročilo visoko stopnjo prenosov v naslednje obdobje, saj je bilo treba spoštovati podpisane pravne in proračunske zaveze;

                  6.

                  je seznanjen z izjavo agencije, da je sedaj v veliko boljšem položaju za izvajanje dodeljenih nalog in izvrševanje ustreznega proračuna, od nje pa zahteva, da spremlja to zadevo in o njej poroča organu za podelitev razrešnice;

         Nepravilna plačila

                  7.

                  z zaskrbljenostjo ugotavlja, da je agencija v letu 2011 izplačala za 10 839 EUR nadomestil napotenim strokovnjakom, ki so državljani države, v kateri je sedež agencije, in da so ta plačila v nasprotju s pravili za napotene nacionalne strokovnjake, ki jih je sprejel upravni odbor agencije, v katerih je določeno, da se takšna nadomestila dodelijo samo začasnim uslužbencem, ki niso državljani države članice, v kateri so zaposleni;

                  8.

                  ugotavlja, da je agencija že prenehala s plačevanjem nadomestil v takih primerih; vendar pa zaradi nepravilnosti teh plačil od agencije zahteva, da spremlja to zadevo, preuči možnosti za vračilo neupravičeno izplačanih nadomestil in poroča o tej zadevi organu za podelitev razrešnice;

         Postopki zaposlovanja

                  9.

                  je seznanjen z ugotovitvami Računskega sodišča o tem, da bi se lahko povečala preglednost postopkov zaposlovanja; od agencije zahteva, da spremlja to zadevo in o sprejetih ukrepih poroča organu za podelitev razrešnice; meni, da lahko nekatere določbe kadrovskih predpisov pomenijo veliko upravno breme; zato spodbuja Komisijo, naj v okviru člena 110 Kadrovskih predpisov omogoči določeno stopnjo poenostavitve glede agencij;

                  10.

                  poudarja, da čeprav je zaposlovanje stalnega osebja sedaj zaključeno, pa agenciji primanjkujejo nacionalni napoteni strokovnjaki; poudarja, da obstajajo dvomi glede strokovne usposobljenosti nekaterih uslužbencev, kar pa lahko povzroči negotovost glede dela agencije; zahteva, da agencija spremlja to vprašanje in o sprejetih ukrepih poroča organu za podelitev razrešnice;

                  11.

                  poziva agencijo, naj izboljša svoje sodelovanje z nacionalnimi regulatorji, zlasti da zagotovi, da bo njeno delo organizirano v skladu z načeli o učinkovitosti, in naj vzpostavi stalni sedež ter tako agenciji in nacionalnim regulatorjem omogoči znatne prihranke ter razreši začetne težave, povezane s prevozom in omejenimi sredstvi;

                  12.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (7) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 1.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 211, 14.8.2009, str. 1.

         (5)  UL L 357, 31.12.2002, str. 72.

         (6)  Letno poročilo o dejavnostih Agencije za sodelovanje energetskih regulatorjev (ACER) za leto 2011, str. 85–91.

         (7)  Sprejeta besedila, P7_TA(2013)0134 (Glej stran 374 tega Uradnega lista).